L 37/18
MT
Il-Ġurnal Uffiċjali tal-Unjoni Ewropea
18.2.2022
(12)
Il-Polonja nnotifikat lill-Kummissjoni dwar tifqigħat tal-infezzjoni bl-RABV f’diversi reġjuni tal-provinċja ta’ Mazowieckie u tal-provinċja ta’ Świętokrzyskie, li bħalissa elenkati bħala żoni bi status ta’ ħelsien mill-mard fil-Parti I tal-Anness III tar-Regolament ta’ Implimentazzjoni (UE) 2021/620.
Għalhekk, jenħtieġ li r-reġjuni affettwati jitħassru minn dik il-lista u jenħtieġ li l-entrata għal dak l-Istat Membru f’dik il-lista tiġi emendata skont dan.
(13)
Għall-infezzjoni bl-RABV, il-Polonja, u r-Rumanija ressqu l-applikazzjonijiet lill-Kummissjoni biex il-programmi ta’ eradikazzjoni tagħhom jiġu approvati.
Wara l-valutazzjoni mill-Kummissjoni, dawk l-applikazzjonijiet kienu jikkonformaw mal-kriterji stabbiliti fil-Kapitolu 2 tal-Parti II tar-Regolament Delegat (UE) 2020/689 għallapprovazzjoni tal-programmi ta’ eradikazzjoni.
Għalhekk, jenħtieġ li l-Istati Membri jew iż-żoni tagħhom koperti minn dawk il-programmi ta’ eradikazzjoni jiġu elenkati fil-Parti II tal-Anness III tar-Regolament ta’ Implimentazzjoni (UE) 2021/620, bħala li għandhom programm ta’ eradikazzjoni approvat għall-infezzjoni bl-RABV.
(14)
Għall-infezzjoni bil-BVD, l-Awstrija, il-Finlandja u l-Iżvezja ressqu informazzjoni lill-Kummissjoni li turi li l-kondizzjonijiet għar-rikonoxximent tal-istatus ta’ ħelsien mill-mard mill-BVD stipulati fir-Regolament Delegat (UE) 2020/689 huma ssodisfati għat-territorji tagħhom kollha.
Barra minn hekk, il-Ġermanja ressqet informazzjoni lillKummissjoni li l-kondizzjonijiet għar-rikonoxximent tal-istatus ta’ ħelsien mill-mard mill-BVD huma ssodisfati għal ċerti żoni tat-territorju tagħha.
Il-Ġermanja ressqet ukoll applikazzjonijiet lill-Kummissjoni biex il-programmi ta’ eradikazzjoni tagħha jiġu approvati għal żoni oħra tat-territorju tagħha.
Wara l-valutazzjoni mill-Kummissjoni, dawk l-applikazzjonijiet kienu jikkonformaw mal-kriterji stabbiliti fil-Kapitolu 2 tal-Parti II tar-Regolament Delegat (UE) 2020/689 għall-approvazzjoni tal-istatus ta’ ħelsien mill-mard u għall-approvazzjoni tal-programmi ta’ eradikazzjoni għall-BVD, b’mod rispettiv.
Għalhekk jenħtieġ li dawk l-Istati Membri jew iż-żoni tagħhom jiġu elenkati skont dan fl-Anness VII tar-Regolament ta’ Implimentazzjoni (UE) 2021/620, jiġu elenkati bl-istatus ta’ ħelsien mill-mard mill-BVC jew li għandhom programm ta’ eradikazzjoni għall-BVD b’mod rispettiv.
(15)
Spanja nnotifikat lill-Kummissjoni dwar tifqigħat ta’ infezzjoni bil-BTV tas-serotip 4 fil-Komunità Awtonoma ta’ Castilla-La Mancha, li affettwaw ir-reġjuni ta’ Peñarroya-Pueblonuevo, ta’ Hinojosa del Duque (Pedroches II), ta’ Pozoblanco (Pedroches I), ta’ Villanueva de Córdoba (Pedroches III), ta’ Montoro (Alto del Guadalquivir), ta’ Andújar u ta’ Linares fil-Komunità Awtonoma ta’ Andalucia.
It-tifqigħat affettwaw ukoll ir-reġjuni ta’ Almadén, ta’ Almodóvar del Campo u ta’ Piedrabuena fil-Komunità Awtonoma ta’ Castilla-La Mancha, kif ukoll il-Provinċja ta’ Badajoz u r-reġjuni ta’ Coria, ta’ Valencia de Alcántara, ta’ Cáceres u ta’ Trujillo y Logrosán (Zorita) fil-Komunità Awtonoma ta’ Extremadura.
Dawn ir-reġjuni affettwati, li jinsabu fil-Komunità Awtonoma ta’ Andalucia, fil-Komunità Awtonoma ta’ Extremadura, u fil-Komunità Awtonoma ta’ Castilla-La Mancha, b’mod rispettiv, bħalissa jinsabu elenkati bħala li għandhom l-istatus ta’ ħelsien mill-mard bil-BTV, fil-Parti I tal-Anness VIII tar-Regolament ta’ Implimentazzjoni (UE) 2021/620.
Jenħtieġ li l-istatus ta’ ħelsien mill-mard ta’ dawk ir-reġjuni għall-infezzjoni bil-BTV jiġi rtirat, u jenħtieġ li l-entrata għal Spanja f’dik il-lista tiġi emendata skont dan.
(16)
Barra minn hekk, il-Portugall innotifika lill-Kummissjoni dwar tifqigħat ta’ infezzjoni bil-BTV tas-serotip 4 fiddistretti ta’ Castelo Branco u ta’ Setubal.
Peress li d-distretti ta’ Castelo Branco u ta’ Setubal, huma parti millPortugall u jinsabu fiż-żoni bl-istatus ta’ ħelsien mill-mard elenkati fil-Parti I tal-Anness VIII tar-Regolament ta’ Implimentazzjoni (UE) 2021/620, jenħtieġ li l-istatus ta’ ħelsien mill-mard tagħhom għall-infezzjoni bil-BTV jiġi rtirat, u jenħtieġ li l-entrata għall-Portugall f’dik il-lista tiġi emendata skont dan.
(17)
Barra minn hekk, fir-rigward tal-infezzjoni bil-BTV, Spanja ressqet applikazzjoni lill-Kummissjoni biex jiġi approvat programm ta’ eradikazzjoni fakultattiv.
Wara l-valutazzjoni mill-Kummissjoni, dik l-applikazzjoni kienet tikkonforma mal-kriterji stipulati fil-Kapitolu 2 tal-Parti II tar-Regolament Delegat (UE) 2020/689.
Għalhekk, jenħtieġ li ż-żoni koperti minn dak il-programmi ta’ eradikazzjoni jiġu elenkati fil-Parti II tal-Anness VIII tarRegolament ta’ Implimentazzjoni (UE) 2021/620, bħala li għandhom programm ta’ eradikazzjoni approvat għallinfezzjoni bil-BTV.
(18)
Fir-rigward tal-infezzjoni bil-virus tan-nekrożi ematopojetika infettiva tal-mard akkwatiku (IHN), id-Danimarka infurmat lill-Kummissjoni li l-kondizzjonijiet biex jinżamm l-istatus ta’ ħelsien mill-mard għat-territorju kollu tagħha ma għadhomx issodisfati.
Id-Danimarka hija elenkata fil-Parti I tal-Anness XIII tar-Regolament ta’ Implimentazzjoni (UE) 2021/620.
Għalhekk, jenħtieġ li l-entrata għad-Danimarka titħassar minn dik il-lista.